Apstiprināts ar

Valsts izglītības satura centra

2023.gada 1.decembra rīkojumu Nr.4.1-07/21\_\_\_\_

**Vizuālās un vizuāli plastiskās mākslas izstāde – konkurss “Saules ritmi”**

 **NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶI UN UZDEVUMI**

1. Stiprināt bērnu un jauniešu patriotismu un valstisko apziņu, bagātināt kultūrvēsturisko pieredzi, veicināt radošo spēju attīstību un iniciatīvu izteikt sevi ar dažādiem mākslas izteiksmes līdzekļiem.

 2. Sniegt iespēju konkursa dalībniekiem piedalīties XIII Latvijas Skolu jaunatnes dziesmu un deju svētku (turpmāk-Svētki) mākslas projektā un izvirzīt dalībniekus Svētkiem.

3. Veicināt izglītības iestāžu mākslas pedagogu sadarbību un pieredzes apmaiņu.

**ORGANIZATORI**

 4. Valsts izglītības satura centrs (VISC) sadarbībā ar Rīgas domes Izglītības, kultūras un sporta departamentu, pašvaldībām, pašvaldību izglītības pārvaldēm un izglītības iestādēm.

**DALĪBNIEKI**

 5. Izglītības iestāžu interešu izglītības vizuālās un vizuāli plastiskās mākslas programmu audzēkņi.

**Dalībnieka personas datu aizsardzības nosacījumi** (*pielikums Nr.1*)

 6. Dalībnieki tiks fotografēti un filmēti, un fotogrāfijas un audiovizuālais materiāls tiks publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

 7. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks tiks fiksēts audio, audiovizuālā un fotogrāfiju veidā un viņa personas dati tiks apstrādāti.

**KONKURSA TĒMA**

8. Konkursa tēma “SaULES rITMI”.

Gatavojoties XIII Latvijas Skolu jaunatnes dziesmu un deju svētku vizuālās un vizuāli plastiskās mākslas programmai, saules simbola atspoguļošana tērpos, rakstos, sadzīvē, telpā, kultūras mantojumā – deju rakstos, simbolos, cimdu un zeķu rakstos, tai skaitā latviešu tautas folklorā, radīt darbus dažādās vizuālās un vizuāli plastiskās mākslas tehnikās.

**NOSACĪJUMI**

9. Dalībnieki veido vizuālās un vizuāli plastiskās mākslas darbus, darbus radošo industriju jomā (individuālos, kopdarbus un kolektīvos darbus):

9.1. vizuālajā mākslā - izmērs A3, A2;

9.2. vizuāli plastiskajā mākslā

9.3. radošo industriju jomās:

9.3.1. foto –izmērs A4, noformēts uz A3;

9.3.2. datorgrafika;

9.3.3. animācija - maksimālais garums 3 minūtes, izmantojot QR kodus darbu vērošanā;

9.4. vides objektu skices vai trīsdimensionālus maketus;

9.5. Individuālos darbus ieteicams veidot 20 cm x 20 cm x 20 cm izmērā, kopdarbus un kolektīvos darbus –50 cm x 50 cm x 50 cm izmērā.

9.6. Iesniedzamā darba aizmugurē labajā pusē apakšējā malā jābūt pielīmētai (3 cm no malām) un priekšpusē piespraustai vizītkartei, kurā norādīts autora vārds, uzvārds, pilns skolas nosaukums. Vizītkarti aizpildīt drukātiem (lielajiem) burtiem datordrukā.

**NORISE**

10. Izstāde - konkurss tiks īstenots 2 kārtās:

10.1. **1.kārta** notiek izglītības iestādēs novados/ apvienotajos novados/ pilsētās. Norises laiks 2024.gada janvāris – februāris.

10.2. **2.kārta** notiek kultūrvēsturiskajos novados 2024.gada martā-aprīlī.

|  |  |  |
| --- | --- | --- |
| Pierīga | 20.03.2024. | Jūrmalas Mākslas skola,[Strēlnieku prospekts 28/3](https://www.google.com/maps/place/data%3D%214m2%213m1%211s0x46eedcc706dbb531%3A0xb44d33a7d5d87514?sa=X&ved=2ahUKEwjnlNraruSCAxWkBxAIHSrmCe8Q4kB6BAguEAA)0 |
| Vidzeme | 27.03.2024. | Cesvaine, Cesvaines pils, Pils iela 1 |
| Rīga | 04.04.2024. | Rīga, Bērnu un jauniešu centrs “Laimīte”, Baltāsbaznīcas ielā 14 |
| Kurzeme | 11.04.2024. | Saldus, Bērnu un jauniešu centrs, Lielā iela 3B |
| Zemgale | 17.04.2024.  | Jelgava, Jaunrades nams “Junda”, Zemgales prospekts 7 |
| Latgale | 25.04.2024. | Līvāni, Līvānu Bērnu un jauniešu centrs, Rīgas iela 4B |

11. Dalību 2.kārtai piesaka ne vēlāk kā 3 nedēļas pirms attiecīgā kultūrvēsturiskā novada pasākuma, elektroniski nosūtot pieteikuma anketu kultūrvēsturiskā novada organizatoram un VISC Nemateriālā kultūras mantojuma un ilgtspējīgas attīstības projektu nodaļas vecākajai ekspertei Sandrai Miezei, tālr.67350810, sandra.mieze@visc.gov.lv.

12. Kopējo mākslas darbu skaitu 2.kārtā nosaka kultūrvēsturiskā novada organizatori:

|  |  |  |  |
| --- | --- | --- | --- |
| Rīgas Interešu izglītības metodiskā centra vizuālās un vizuāli plastiskās mākslas metodiķe  | Elita Kalnača | 67340659 | ekalnaca2@edu.riga.lv |
| Madonas Bērnu un jauniešu centra direktore | Alda Eglīte | 25567285 | alda.eglite@madona.edu.lv |
| Jelgavas Jaunrades nama “Junda” direktores vietniece izglītības jomā | Linda Spalva | 63022168 | linda.spalva@izglitiba.jelgava.lv |
| Līvānu Bērnu un jauniešu centra direktore  | Aija Skarbiniece | 26806206 | lbjc@livani.lv |
| Saldus Bērnu un jauniešu centra direktore | Dace Vaļko | 26184183 | dace.valko@saldus.lv |
| Jūrmalas mākslas skolas direktora vietniece projektu jomā | Dace Starka | 29278767 | dace.starka@edu.jurmala.lv |

**VĒrtēšana**

13. Mākslas darbu vērtēšana četrās vecuma grupās:

13.1. 1.-3. klašu grupa;

13.2. 4.-6.klašu grupa

13.3. 7.-9. klašu grupa;

13.4. 10.-12. klašu grupa.

14.Vērtēšanas kritēriji:

|  |  |
| --- | --- |
| Vērtēšanas kritērijs | Punktu skala |
| Darbu atbilstība tēmai, nolikuma prasībām | 1-10 |
| Kompozīcija  | 1-10 |
| Darba risinājums (krāsa, faktūra, forma, proporcijas, apjoms) | 1-10 |
| Oriģinalitāte | 1-10 |
| Darba kvalitāte | 1-10 |
|  | Max 50 |

15. 2.kārtu kultūrvēsturiskajos novados vērtē VISC izveidota vērtēšanas komisija.

16. 2.kārtā darbi, kas novērtēti ar pirmo pakāpi, var tikt izvirzīti dalībai XIII Latvijas Skolu jaunatnes dziesmu un deju svētku izstādē 2025.gadā.

17. VISC un vērtēšanas komisijai ir tiesības pieņemt citus lēmumus, kas ir saistoši Svētku sagatavošanai.

**APBALVOŠANA**

18. 2.kārtas dalībnieki tiek apbalvo ar VISC diplomiem un pateicībām:

I pakāpe - no 45 līdz 50 punktiem,

II pakāpe - no 40 līdz 44,9 punktiem,

III pakāpe - no 35 līdz 39,9 punktiem,

Pateicība par piedalīšanos – līdz 34,9 punktiem.

**FINANSĒŠANA**

19. 1. kārtu finansē izglītības iestādes, izglītības pārvaldes un pašvaldības.

20. 2. kārtā no valsts budžeta 42.03. apakšprogrammas „Skolu jaunatnes dziesmu un deju svētki” finansē vērtēšanas komisijas darbu, daļēji telpu īri.

21. Dalībnieku piedalīšanos (ceļa izdevumus, ēdināšanu) 2.kārtā un izstādes darbu transportēšanu finansē pašvaldība vai iestāde, kuru dalībnieki pārstāv.

**PROJEKTA VADĪTĀJA:**

VISC Nemateriālā kultūras mantojuma un ilgtspējīgas attīstības projektu nodaļas vecākajai ekspertei Sandrai Miezei, tālr.67350810, sandra.mieze@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise tiek fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”.
3. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
4. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

6.1. pieprasīt VISC piekļuvi dalībnieka personas datiem;

6.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

6.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

7.1. informācijas sniegšanu dalībniekam saskaņā ar Regulas 13.pantu;

7.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

7.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu